| *My Hero Academia* |
| --- |
|  |
| 僕のヒーローアカデミア  (*Boku no Hīrō Akademia*) |
| **Genre** | seikkailu, toiminta, fantasia, komedia |
| Manga |
| **Tekijä** | Kōhei Horikoshi |
| **Julkaisija** | Japani Shūeisha  Yhdysvallat Viz Media  Suomi Sangatsu Manga |
| **Sarjajulkaisulehti** | Weekly Shōnen Jump |
| **Ensimmäinen painatus** | 7. Heinäkuuta 2014 – |
| **Kirjojen lukumäärä** | 37
 |
| TV-anime |
| **Ohjaaja** | Kenji Nagasaki |
| **Studio** | Bones |
| **Lähetyskanavat** | JNN (MBS) NNS (ytv) Animax Asia Adult Swim |
| **Alkuperäinen lähetyskierros** | 3. Huhtikuuta 2016 – |
| **Jaksojen määrä** | 138 |

**My Hero Academia** (僕のヒーローアカデミア, *Boku no Hīrō Akademia*) on japanilainen supersankariaiheinen mangasarja, jonka on kirjoittanut ja kuvittanut Kōhei Horikoshi.

Tarina seuraa Izuku Midoriyaa, poikaa, joka syntyi ilman supervoimia maailmaan, missä ne ovat normalisoituneet. Maailman suurin sankari All Might ottaa hänet oppipojakseen ja jakaa voimansa hänen kanssaan.

Mangasta on myös luotu Anime-versio, jonka ensimmäinen jakso julkaistiin Japanissa 3. huhtikuuta 2016. Anime on dubattu myös englanniksi.

Sarjasta on myös julkaistu kolme animoitua elokuvaa, My hero Academia: Two Heroes vuonna 2018, My Hero Academia: Heroes Rising vuonna 2019, joka julkaistiin Suomessa 2020. Sekä My hero Academia: World heroes mission.

Juoni
-----

Noin 80 prosentilla ihmisistä on jonkinlainen supervoima. Kasvanutta rikollisuutta hillitäkseen valtio ostaa palveluita yksityisiltä supersankaritoimistoilta, ja sankari onkin kaikkien lasten toiveammatti. Se on myös supervoimattomana syntyneen kiusan kohteena olleen Midoriyan haave. Sattumalta häneen iskee silmänsä maailman vahvin sankari All Might, joka tekee hänestä salaa supervoimiensa perijän. All Might nimittäin tunnistaa Midoriyassa sankarin tärkeimmän ominaisuuden, vaistonvaraisen ja pyyteettömän halun auttaa muita. All Mightilta saatujen voimien ansiosta Midoriya pääsee UA nimiseen lukioon jossa hän opiskelee sankariksi. Tarina seuraa Midoriyan matkaa sankareista suurimmaksi.

Media
-----

### Manga

*My Hero Academia* on japanilainen mangasarja, jonka on kirjoittanut ja kuvittanut Kōhei Horikoshi. Sarjaa alettiin julkaista mangalehdessä *Weekly Shōnen Jump* heinäkuussa 2014. Huhtikuun 2020 loppuun mennessä sarjaa on kerätty 26 *tankōbon* nidosta. Viz Media lisensoi sarjan englanninkielisen version julkaistavaksi Pohjois-Amerikassa, jossa huhtikuuhun 2020 mennessä sarjaa on julkaistu 25 *tankōbon*-kirjaa. Maaliskuussa 2019 sarjaa alettiin julkaista suomeksi Sangatsu Mangan toimesta, ja huhtikuun 2020 loppuun mennessä *tankōbon*-kirjoja on julkaistu yhdeksän.

Mangasta on myös tehty spin-off-sarja, *My Hero Academia: Vigilantes*, jota julkaistaan myös *Weekly Shōnen Jumpissa*. Sarja on Hideyuki Furuhashin kirjoittama ja Betten Courtin kuvittama.

### Anime

*My Hero Academia* on Studio Bonesin tekemä animesarja, joka perustuu samannimiseen mangaan. Animea on julkaistu neljä kautta, jotka koostuvat 88 jaksosta. Huhtikuussa 2020 tiedotettiin, että viides kausi on tekeillä.

### Videopelit

Sarjan pohjalta on myös luotu videopelejä, kuten *My Hero Academia: Battle for All.* Pelin on kehittänyt Dimps ja julkaissut Bandai Namco Entertainment Nintendo 3DS- käsikonsolille.

Myös toinen videopeli nimeltään *My Hero One's Justice*, julkaistiin PlayStation 4, Nintendo Switch, Xbox One- konsoleille, sekä Microsoft Windowsille lokakuussa 2018.

Lähteet
-------

* 
* 
* 
* 
* (Arkistoitu – Internet Archive)
* 
* 

### Viitteet

1. ↑   "My Hero Academia: Heroes Rising".
2. ↑   "My Hero Academia: Two Heroes".
3. ↑  Chapters and Volumes *My Hero Academia Wiki*. Viitattu 4.11.2019. (englanniksi)
4. ↑  TVアニメ『僕のヒーローアカデミア』 *heroaca.com*. Viitattu 4.11.2019.
5. ↑  VIZ: The Official Website for My Hero Academia Manga *www.viz.com*. Viitattu 4.11.2019. (englanniksi)
6. ↑  My Hero Academia *Tokio.fi*. Viitattu 4.11.2019.
7. ↑  My Hero Academia Gets 'Vigilante' Spinoff Manga *Anime News Network*. Viitattu 9.5.2020. (englanniksi)
8. ↑  Episodes *My Hero Academia Wiki*. Viitattu 9.5.2020. (englanniksi)
9. ↑  My Hero Academia Anime Gets 5th Season *Anime News Network*. Viitattu 9.5.2020. (englanniksi)
10. ↑  BANDAI NAMCO Entertainment America – More fun for everyone! *www.bandainamcoent.com*. Viitattu 4.11.2019.

Aiheesta muualla
----------------

* Virallinen sivusto Weekly Shōnen Jump
*